Buat 1 alinea dalam bahasa Betawi dengan unsur argumentatif.

Masjid Agung Al-Barkah mêrupakan salèh atu masjid kêbanggaan wargè Bêkasi nyang jugè sêring disêbut sêbagè Masjid Agung Kotè Bêkasi. Masjid nyang ngêjadi ikon masjid di Kotè Bêkasi êni dikêlolè langsung olèh Pêmêrèntah Kotè Bêkasi. Masjid Agung Al-Barkah mulè bêdiri padè 1890. Wayah ntu, masing bêbêntuk surau. Surau ntu dibangun di atas tanèh wakap sêlêga 3.370 m² olèh H. Bachroem kêpadè pênghulu Lanraad wayah ntu, H. Abdul Hamid. Surau êni èmang sêdari mulè udèh nyaksiin pêrlawanan gigih parè pêjuang atas pêmêrèntah kolonial. Lêbih dari ntu, Masjid Al-Barkah bukan tibang têmpat singgah pêranti nunèin ibadèh bagi parè pejuang. Sêpêgimanè umumnyè bêbêrapè masjid di èra kêmêrdèkaan amè rèpolusi, parè patriot nyang ratè-rate muslim ntu ngêgunèinnyè sêbagè markas. Diskusi-diskusi soal politik amè konsolidasi dêmi pêrgêrakan dilakuin di masjid, têrmasup Masjid Al-Barkah.